ddrg/super_eurlex huggingface dataset:
A Bizottság 3478/80/EGK rendelete

(1980. december 30.)

a vetőmagágazatra vonatkozó különböző rendeletek Görögország csatlakozása következtében történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel Görögország csatlakozási okmányára [1] és különösen annak 146. cikke (2) bekezdésére,

mivel Görögország csatlakozási okmányának 22. cikke alapján az említett okmány II. mellékletében felsorolt jogi aktusok kiigazításait a szóban forgó mellékletben szereplő iránymutatással összhangban kell elkészíteni;

mivel kiigazításokra a csatlakozási szerződés aláírását követően elfogadott olyan jogi aktusokkal kapcsolatban is szükség van, amelyek hatálya 1981. január 1-jét követően is fennmarad;

mivel a vetőmagágazatban bizonyos görög nyelvű kifejezésekkel kell kiegészíteni a legutóbb az 1501/80/EGK rendelettel [2] módosított, a Lolium perenneL. különböző fajtáinak meghatározásáról szóló, 1976. június 22-i 1445/76/EGK bizottsági rendeletet [3] és az 1516/79/EGK rendelettel [4] módosított, a vetőmagokra alkalmazandó importengedélyezési rendszer végrehajtására vonatkozó különös rendelkezések megállapításáról szóló, 1979. június 6-i 1119/79/EGK bizottsági rendeletet [5],

ELFOGADTA EZT A RENDELETET:

1. cikk

Az 1445/76/EGK rendelet a következőképpen módosul:

1. Az I. melléklet címe a következő kifejezésekkel egészül ki:

"Παράρτημα Ι"

"Ποικιλίαι μακρόβιοι όψιμοι ή ήμιόψιμοι."

2. A II. melléklet címe a következő kifejezésekkel egészül ki:

"Παράρτημα ΙI"

"Ποικιλίαι βραχύβιοι, ήμιόψιμοι, ήμιπρώιμοι."

2. cikk

Az 1119/79/EGK rendelet 6. cikkének (2) bekezdése a következő kifejezésekkel egészül ki:

"Είσαγωγή στά πλαίσια ένός συμβολαίου πολλαπλασιαμοϋ."

3. cikk

Ez a rendelet 1981. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. december 30-án.

a Bizottság részéről

Finn Gundelach

alelnök

[1] HL L 291., 1979.11.19., 17. o.

[2] HL L 149., 1980.6.17., 25. o.

[3] HL L 161., 1976.6.23., 10. o.

[4] HL L 184., 1979.7.20., 14. o.

[5] HL L 139., 1979.6.7., 13. o.

--------------------------------------------------
A Tanács 1534/82/EGK rendelete

(1982. május 25.)

az Európai Gazdasági Közösség és a Svájci Államszövetség között létrejött megállapodás 1. és 2. jegyzőkönyvének módosításáról szóló 5/81 EGK–Svájc vegyes bizottsági határozat alkalmazásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Gazdasági Közösség 1972. július 22-én megállapodást [1] írt alá a Svájci Államszövetséggel, amely 1973. január 1-jén lépett hatályba;

mivel a fent említett megállapodás 12a. cikke értelmében a vegyes bizottság elfogadta az 1. és 2. jegyzőkönyv módosításáról szóló 5/81 határozatot;

mivel ezt a határozatot a Közösségben hatályba kell léptetni,

ELFOGADTA EZT A RENDELETET:

1. cikk

Az Európai Gazdasági Közösség és a Svájci Államszövetség között létrejött megállapodás alkalmazása érdekében a vegyes bizottság 5/81 határozatát a Közösségben alkalmazni kell.

A határozat szövege e rendelet mellékletét képezi.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1982. január 1-jétől kezdődő hatállyal kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1982. május 25-én.

a Tanács részéről

az elnök

L. Tindemans

[1] HL L 300., 1972.12.31., 189. o.

--------------------------------------------------
A Bizottság 1400/83/EGK rendelete

(1983. június 1.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet tizenhatodik módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1183/82/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb az 1149/83/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével az említett rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet melléklete a következőképpen módosul:

A kibocsátó szervezetek névjegyzéke a következő szervezetekkel egészül ki, a beillesztés az importőr országok ábécérendjét követi:

Importőr ország | Kibocsátó szervezet |

Irán | République Islamique de l'Iran Ministère de l'Agriculture Société des Industries du lait de l'Iran Iran Milk Industry Avenue Dr Ali Shariati N 737 Teheran |

Srí Lanka | Lanka Milk Foods (CWE) Ltd Welisara Ragama |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1983. június 1-jén.

a Bizottság részéről

Poul Dalsager

a Bizottság tagja

[1] HL L 140., 1982.5.20., 1. o.

[2] HL L 148., 1968.6.28., 13. o.

[3] HL L 124., 1983.5.12., 33. o.

[4] HL L 272., 1981.9.26., 25. o.

--------------------------------------------------
A Bizottság 1857/83/EGK rendelete

(1983. július 7.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet tizenhetedik módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1600/83/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb az 1400/83/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével az említett rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet melléklete a következőképpen módosul:

A kibocsátó szervezetek névjegyzéke a következő szervezettel egészül ki, a beillesztés az importőr országok ábécérendjét követi:

Importőr ország | Kibocsátó szervezet |

Tunézia | Centrale laitière Tunisie Lait SA, 4040 Sidi Bou Ali |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1983. július 7-én.

a Bizottság részéről

Poul Dalsager

a Bizottság tagja

[1] HL L 163., 1983.6.22., 56. o.

[2] HL L 148., 1968.6.28., 13. o.

[3] HL L 143., 1983.6.2., 12. o.

[4] HL L 272., 1981.9.26., 25. o.

--------------------------------------------------
A Bizottság 2288/83/EGK rendelete

(1983. július 29.)

a vámmentességek közösségi rendszerének létrehozásáról szóló 918/83/EGK tanácsi rendelet 60. cikke (1) bekezdésének b) pontjában előírt biológiai vagy vegyi anyagok jegyzékének megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a vámmentességek közösségi rendszerének létrehozásáról szóló 918/83/EGK tanácsi rendeletre [1] és különösen annak 143. cikkére,

mivel a 918/83/EGK rendelet 60. cikke (1) bekezdésének b) pontja és (2) bekezdése lehetőséget ad biológiai vagy vegyi anyagok behozatali vámmentességére, ha azokat kizárólag nem kereskedelmi célokra hozzák be olyan állami vállalatok, vagy közintézmények, vagy ezeknek egyes részlegei, vagy hivatalosan felhatalmazott magánintézmények, amelyek fő tevékenysége az oktatás vagy a kutatás; mivel azonban a behozatali vámmentesség azokra a biológiai vagy vegyi anyagokra korlátozódik, amelyek tekintetében nincs a helyettesítésükre megfelelő termelés a Közösség vámterületén belül, és amelyek szerepelnek abban a listában, amelyet az említett rendelet 143. cikkének (2) és (3) bekezdésében szabályozott eljárás alapján állítottak össze;

mivel a tagállamoktól kapott információk alapján megállapítható, hogy a Közösség vámterületén nincs a rendelet mellékletében felsorolt biológiai vagy vegyi anyagok helyettesítésére megfelelő termelés;

mivel az ebben a rendeletben elrendelt intézkedések összhangban vannak a vámmentességi szabályokkal foglalkozó bizottság véleményével,

ELFOGADTA EZT A RENDELETET:

1. cikk

Azokat a biológiai vagy vegyi anyagokat, amelyek a 918/83/EGK rendelet 60. cikke (1) bekezdésének b) pontja alapján a behozatali vámok alól mentesülhetnek, e rendelet melléklete sorolja fel.

2. cikk

Ez a rendelet 1984. július 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1983. július 29-én.

a Bizottság részéről

Karl-Heinz Narjes

a Bizottság tagja

[1] HL L 105., 1983.4.23., 1. o.

--------------------------------------------------

MELLÉKLET

Hivatkozási szám | Közös vámtarifa szerinti vámtarifaszám | Árumegnevezés |

20273 | 29.01 A | 3-metilpent-1-én |

20274 | 29.01 A | 4-metilpent-1-én |

20275 | 29.01 A | 2-metilpent-2-én |

20276 | 29.01 A | 3-metilpent-2-én |

20277 | 29.01 A | 4-metilpent-2-én |

21154 | 29.01 A | okt-2-én |

25634 | 29.01 C II | para-menta-1(7), 2-dién (béta-fellandrén) |

14364 | 29.24 B | decamethonium bromide (Int. szabadnév) |

20641 | 29.27 | 1-naftonitril |

20642 | 29.27 | 2-naftonitril |

14769 | 29.02 C | 4,4'-dibrómbifenil |

17305 | 29.03 A | etil-metánszulfonát |

22830 | 29.38 B. I. | retinilacetát |

18892 | 29.05 | A. III. mioinozitol (mezoinozitol) |

21887 | 35.07 | foszfoglukomutáz |

19057 | 35.07 | laktátdehidrogenáz |

20193 | 29.10 B | metil-alfa-D-mannozid |

--------------------------------------------------
A Bizottság 3388/83/EGK rendelete

(1983. november 30.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet huszadik módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1600/83/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb a 3233/83/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével az említett rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet mellékletében szereplő kibocsátó szervezetek névjegyzékében az Algéria, mint importőr ország alatt másodikként feltüntetett második szervezet, "Office national de commercialisation (Onaco), 29, rue Ben M'Hidi Larbi" helyébe a következő szervezet lép:

"Office national de commercialisation (Onaco)

vagy

Entreprise Nationale de Produits Alimentaires (ENAPAL)

29, rue Larbi Ben M'Hidi

Alger."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1983. november 30-án.

a Bizottság részéről

Poul Dalsager

a Bizottság tagja

[1] HL L 163., 1983.6.22., 56. o.

[2] HL L 148., 1968.6.28., 13. o.

[3] HL L 319., 1983.11.17., 25. o.

[4] HL L 272., 1981.9.26., 25. o.

--------------------------------------------------
A Tanács 1262/84/EGK rendelete

(1984. április 10.)

a határokon történő áruellenőrzések összehangolásáról szóló nemzetközi egyezmény megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a Bizottság ajánlására,

tekintettel az Európai Parlament véleményére [1],

tekintettel a Gazdasági és Szociális Bizottság véleményére [2],

mivel az áruk határellenőrzésének harmonizációjáról szóló, 1982. október 21-én Genfben megkötött nemzetközi egyezmény olyan rendelkezéseket vezet be, amelyek célja az áruk nemzetközi mozgásának megkönnyítése, a kereskedelem előtt álló akadályok folyamatos leépítéséhez való hozzájárulás, illetve a világkereskedelem fejlődésének előmozdítása, megvalósítva ilyen módon olyan célkitűzéseket, amelyek összhangban vannak az Európai Gazdasági Közösség kereskedelmi politikájával;

mivel az egyezmény lehetővé teszi többek között egyfelől azt, hogy a Közösség a saját jogszabályait alkalmazza a saját belső határainál végzett ellenőrzésekre, másfelől azt, hogy a saját hatáskörén belüli kérdéseket tekintve saját nevében gyakorolja azokat a jogokat, és teljesítse azokat a kötelességeket, amelyeket az említett egyezmény ruház azokra a tagállamaira, amelyek annak szerződő felei;

mivel tehát az áruk határellenőrzésének harmonizációjáról szóló nemzetközi egyezményt jóvá kell hagyni a Közösség nevében,

ELFOGADTA EZT A RENDELETET:

1. cikk

Az áruk határellenőrzésének harmonizációjáról szóló nemzetközi egyezmény az Európai Gazdasági Közösség nevében jóváhagyásra kerül.

A Közösség az egyezményt alkalmazza a külső határainál elvégzett ellenőrzések esetén az egyezmény 15. cikkével összhangban.

Az egyezmény szövegét csatolják ehhez a rendelethez.

2. cikk

A Tanács elnöke felhatalmazást kap, hogy a Közösség nevében letétbe helyezze a megerősítési okiratot az egyezmény [3] 16. cikke (3) bekezdésének a) pontjával összhangban.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1984. április 10-én.

a Tanács részéről

az elnök

C. Cheysson

[1] HL C 46., 1984.2.20, 113. o.

[2] HL C 35., 1984.9.2, 3. o.

[3] Az egyezmény hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács 2616/85/EGK rendelete

(1985. szeptember 16.)

az Európai Gazdasági Közösség és a Kínai Népköztársaság közötti kereskedelmi és gazdasági együttműködési megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. és 235. cikkére,

tekintettel a Bizottság javaslatára,

tekintettel az Európai Parlament véleményére [1],

mivel az Európai Gazdasági Közösség és a Kínai Népköztársaság közötti kereskedelmi és gazdasági együttműködési megállapodást jóvá kell hagyni,

ELFOGADTA EZT A RENDELETET:

1. cikk

Az Európai Gazdasági Közösség és a Kínai Népköztársaság közötti kereskedelmi és gazdasági együttműködési megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A megállapodás 18. cikkében előírt értesítést a Tanács elnöke küldi meg [2].

3. cikk

A tagállamok képviselőinek támogatásával a Közösséget a Bizottság képviseli a megállapodás által létrehozott vegyesbizottságban.

4. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1985. szeptember 16-án.

a Tanács részéről

az elnök

M. Fischbach

[1] 1985. július 11-i vélemény (a Hivatalos Lapban még nem tették közzé)

[2] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Bizottság 3123/85/EGK rendelete

(1985. november 6.)

a mezőgazdasági üzemek jövedelmének megállapítására használandó mezőgazdasági adatszolgáltatási űrlap formájáról szóló 2237/77/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a Spanyol Királyság és a Portugál Köztársaság Európai Közösségekhez való csatlakozási okmányára és különösen annak 396. cikkére,

mivel a legutóbb a 3272/82/EGK rendelettel [1] módosított, 2237/77/EGK bizottsági rendeletet [2] ki kell egészíteni annak a pénzügyi évnek a meghatározásával, amely évtől kezdve a rendelet Spanyolországra és Portugáliára is vonatkozik; mivel a rendeletet bizonyos egyéb adatokkal is ki kell egészíteni,

ELFOGADTA EZT A RENDELETET:

1. cikk

A Bizottság 2237/77/EGK rendelete a következőképpen egészül ki:

"E rendelkezések Spanyolországban és Portugáliában először az 1986. január 1-je és július 1-je közötti időszakban kezdődő 1986-os pénzügyi év számviteli adataira vonatkoznak."

2. cikk

A II. melléklet, II. szakasz, G. "Föld- és épületvagyon, gépek, berendezések és forgótőke" alatt a "Gépek és berendezések értékcsökkenése" rovat 1. lábjegyzete a következőkkel egészül ki:

"Pta 15000; Esc 15000".

3. cikk

A II. melléklet, II. szakasz, I. "Általános forgalmi adó (áfa)" alatt a 107. "Áfarendszer" rovat a következőkkel egészül ki:

"SPANYOLORSZÁG | Kódszám |

Normál rendszer | 1 |

Egyszerűsített rendszer | 2 |

Mezőgazdasági rendszer | 3 |

PORTUGÁLIA

ÁFA nem alkalmazandó | 0" |

4. cikk

Ez a rendelet 1986. január 1-jén lép hatályba a Spanyolország és Portugália csatlakozásáról szóló Szerződés hatálybalépésének függvényében.

A rendeletet az 1986-os pénzügyi évtől kezdve kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. november 6-án.

a Bizottság nevében

Frans Andriessen

alelnök

[1] HL L 347., 1982.12.7., 10. o.

[2] HL I 263., 1977.10.17., 1. o.

--------------------------------------------------
A Tanács 3332/85/EGK rendelete

(1985. november 26.)

a komló piacának közös szervezéséről szóló 1696/71/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a legutóbb a 235/79/EGK rendelettel [1] módosított, a komló piacának közös szervezéséről szóló, 1971. július 26-i 1696/71/EGK rendeletre [2] és különösen annak 7. cikkére,

tekintettel a Bizottság javaslatára [3],

tekintettel az Európai Parlament véleményére [4],

mivel a Közösség azon területein, ahol az elismert termelői csoportok olyan helyzetben vannak, hogy tagjaik számára megfelelő jövedelmet tudnak biztosítani és hatékonyan képesek gazdálkodni a piaci kínálattal, támogatást nyújtanak az említett csoportoknak; mivel ezeknek a csoportoknak a támogatást e célok megvalósítására való tekintettel kell kezelniük;

mivel a termelői csoportok egyik feladata a komlótermesztés fejlesztése, illetve annak a piaci követelményekhez való igazítása, különösen a fajtaváltás és a komlóültetvények átszervezése révén;

mivel az átalakítási törekvések támogatása érdekében a termelői csoportoknak lehetővé kell tenni, hogy az általuk kapott támogatást a fajtaváltást és a komlóültetvények átszervezését célzó programokra is felhasználhassák,

ELFOGADTA EZT A RENDELETET:

1. cikk

Az 1696/71/EGK rendelet 7. cikke a következőképpen módosul:

(1) Az (1) bekezdés e) pontjának helyébe a következő szöveg lép:

"e) a 12. cikkben meghatározott támogatási rendszer igazgatása a csoport tagjai részére az általuk megművelt terület arányában rájuk eső támogatási összeg kiosztása révén."

(2) a 7. cikk a következő bekezdéssel egészül ki:

"(1a) A termelői csoportok a támogatást felhasználhatják az (1) bekezdés a) és b) pontjában említett célok megvalósítására hozott intézkedésekre."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. november 26-án.

a Tanács részéről

az elnök

J. F. Poos

[1] HL L 34., 1979.2.9., 4. o.

[2] HL L 175., 1971.8.4., 1. o.

[3] HL C 257., 1985.10.9., 6. o.

[4] 1985. november 15-i vélemény (a Hivatalos Lapban még nem tették közzé).

--------------------------------------------------
A Bizottság 1365/85/EGK rendelete

(1985. május 24.)

a 2191/81/EGK és a 2192/81/EGK rendeletnek a vajra vonatkozó támogatás összegének tekintetében történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1298/85/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 12. cikke (3) bekezdésére,

mivel a legutóbb az 1375/84/EGK rendelettel [3] módosított 2191/81/EGK [4] és 2192/81/EGK [5] bizottsági rendelet megállapította a tagállamok nonprofit intézményei és szervezetei, valamint fegyveres és hasonló testületeinek vajbeszerzésére vonatkozó támogatás szintjét; mivel a piaci helyzetet szem előtt tartva szükségesnek látszik e támogatás összegének kiigazítása;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2191/81/EGK rendelet 2. cikkének (1) bekezdésében és a 2192/81/EGK rendelet 2. cikkének (1) bekezdésében szereplő "157 ECU" szöveg helyébe minden esetben a "150,5 ECU" szöveg lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Rendelkezéseit 1985. június 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. május 24-én.

a Bizottság részéről

Frans Andriessen

alelnök

[1] HL L 137., 1985.5.27., 5. o.

[2] HL L 148., 1968.6.28., 13. o.

[3] HL L 132., 1984.5.18., 30. o.

[4] HL L 213., 1981.8.1., 20. o.

[5] HL L 213., 1981.8.1., 24. o.

--------------------------------------------------